laion/Wikipedia-Exotic huggingface dataset:
კაცის ხედვა

კაცის ხედვა, კაცის მზერა, მეილ-გეიზი (ინგლ. Male Gaze) — ფემინისტური თეორიის მიხედვით, ვიზუალურ ხელოვნებასა და ლიტერატურაში ქალებისა და მსოფლიოს გამოხატვის აქტი მასკულინური, ჰეტეროსექსუალური პერსპექტივიდან, რომელიც აღწერს და წარადგენს ქალებს როგორც სექსუალურ ობიექტებს ჰეტეროსექსუალი კაცი მაყურებლების სიამოვნებისთვის. მხატვრული კინოს ვიზუალურ და ესთეტიკურ გამოხატულებებში კაცის ხედვას აქვს სამი პერსპექტივა: კამერის უკან მდგომი კაცები, ფილმის კაცი პერსონაჟები და ნამუშევრის კაცი მაყურებლები. კაცის ხედვის კონცეპტუალური ანალოგია ქალის ხედვა. კაცის ხედვის კონცეპტუალური და თეორიული ბაზისია ზიგმუნდ ფროიდისა და ჟაკ ლაკანის ფსიქოანალიტიკური თეორიები სკოპოფილიის შესახებ (ყურებით მიღებული სიამოვნება), რომელთა მიხედვითაც „სიამოვნების მომნიჭებელი ყურების პირველყოფილ სურვილს“ ესთეტიკურად სასიამოვნო ადამიანის ან ნივთის ხედვა, მზერა აკმაყოფილებს. კაცის ხედვა ↑ „Feminist Aesthetics“. Stanford Encyclopedia of Philosophy. Winter 2012. ციტატა: „Assumes a standard point of view that is masculine and heterosexual. . . . The phrase 'male gaze' refers to the frequent framing of objects of visual art so that the viewer is situated in a masculine position of appreciation.“ ↑ That the male gaze applies to literature and to the visual arts: Łuczyńska-Hołdys, Małgorzata (2013). Soft-Shed Kisses: Re-visioning the Femme Fatale in English Poetry of the 19th Century, Cambridge Scholars Publishing, p. 15. ↑ Eaton, E.W. (September 2008). „Feminist Philosophy of Art“. Philosophy Compass. Wiley-Blackwell. 3 (5): 873–893. doi:10.1111/j.1747-9991.2008.00154.x. ↑ Walters, Suzanna Danuta (1995). „Visual Pressures: On Gender and Looking“, Material Girls: Making Sense of Feminist Cultural Theory. Berkeley, California: University of California Press, გვ. 57. ISBN 9780520089778.
ევროპის ეკონომიკური და სოციალური კომიტეტი

ევროპის ეკონომიკური და სოციალური კომიტეტი — ევროკავშირის ერთ-ერთი დამხმარე ინსტიტუტი, რომელიც შედგება 350 წევრისაგან, რომლებიც ეკონომიკისა და სოციალური სფეროს სხვადასხვა დარგის სპეციალისტები არიან. წევრების კანდიდატურას წარადგენენ ეროვნული მთავრობები და მათ 5 წლის ვადით ნიშნავს ევროკავშირის საბჭო. მრავალი საკითხის თაობაზე გადაწყვეტილების მიღებამდე აუცილებელია ამ კომიტეტის აზრის მოსმენა. გარდა ამისა, კომიტეტს საკუთარი ინიციატივით შეუძლია წარადგინოს საკუთარი მოსაზრებები. ეკონომიკისა და სოციალურ საკითხთა კომიტეტის მეშვეობით თანამეგობრობის განვითარების პროცესში მნიშვნელოვანი ადგილი უკავია ვაჭრობას, მრეწველობასა და პროფესიულ კავშირებს. ევროპის ეკონომიკური და სოციალური კომიტეტი დაარსდა 1957 წელს, როგორც საერთო ბაზარზე არსებული პრობლემების განხილვის მთავარი ფორუმი. კომიტეტი წარმოადგენს საკონსულტაციო ორგანოს, რომელიც თავის დასკვნებსა და მოსაზრებებს აწვდის უფრო მსხვილ ინსტიტუტებს, კერძოდ კი საბჭოს, კომისიას და ევროპარლამენტს. ოფიციალური საიტი ↑ ევროპის ეკონომიკური და სოციალური კომიტეტი[მკვდარი ბმული]
დიმიტრი ქიმერიძე

დიმიტრი ქიმერიძე (დ. 1909, ხაშური — გ. 31 დეკემბერი, 1981, სოშო, საფრანგეთი) — ქართველი პოეტი. დაამთავრა საშუალო ტექნიკური სასწავლებელი და დაცოლშვილდა. 1942 წელს სამი შვილის მამა მოხალისედ წავიდა II მსოფლიო ომში ფაშიზმის წინააღმდეგ საბრძოლველად. დაუდგენელ ვითარებაში ჩავარდა ტყვედ. ომის დამთავრების შემდეგ, როცა გაირკვა, როგორ უსწორდებოდა სტალინი უკან დაბრუნებულ ტყვეებს ქიმერიძე დროებით ევროპაში დარჩა. პოეტს იმედი ჰქონდა, რომ ევროპიდან შეიტანდა წვლილს სამშობლოს განთავისუფლების საქმეში. ომის დამთავრების შემდეგ დიმიტრი ქიმერიძე ორი წელი ავსტრიაში ცხოვრობდა და სწავლობდა საინჟინრო ფაკულტეტზე. შემდეგ საფრანგეთში გადავიდა, რადგან ქართული პოლიტიკური ემიგრაციის დიდი ნაწილი სწორედ საფრანგეთში ქალაქ სოშოში ცხოვრობდა. ბუნებრივია, სამშობლოდან შორს ცხოვრება თანამემამულეებთან ერთად უფრო ასატანი იყო. საფრანგეთში 25 წელი იმუშავა პეჟოს ცნობილ საავტომობილო ქარხანაში. პენსიაზე გასვლის შემდეგ კი ცხოვრობდა ქარხნის პენსიონერთა სახლში. მონატრებული ქვეყანა, მონატრებული დედაენა და ტრადიციები დიმიტრი ქიმერიძისათვის წერის თავისებურ ბიძგად იქცა. ის წერდა ბევრს, თავიდან წერილებს. სწერდა ყველას: ოჯახს, ნათესავებს, ახლობლებს. ჰქონდა თავისი ტაქტიკა, რისკენაც სხვებსაც მოუწოდებდა: არაფერი კონკრეტული, არაფერი მნიშვნელოვანი, არაფერი საკამათო, არაფერი საინტერესო წერილებში არ უნდა ყოფილიყო. ამიტომაც, სრულიად გასაოცრად და ამოუხსნელად, კომუნისტური რეჟიმის არსებობის პირობებში მისი წერილები ადრესატამდე მიდიოდა. დიმიტრი ქიმერიძეს ლექსების სამი კრებული აქვს გამოცემული. თანამშრომლობდა ემიგრანტულ პერიოდულ გამოცემებთან: „კავკასიონი“, „ბედი ქართლისა“, „ივერია“. ქართულ ენაზე გამომავალ ჟურნალ-გაზეთებში წერდა ფსევდონიმით დ. გარეთელი. იგი გარდაიცვალა სოშოში. დასაფლავებულია სოშო–მონბელიარის ქართველთა „ძმათა სასაფლაოზე“. დიმიტრი ქიმერიძე — საქართველოს ბიოგრაფიული ლექსიკონი
ვაგინალური ლუბრიკაცია

ვაგინალური ლუბრიკაცია — ბუნებრივად წარმოებადი ლორწოვანი სითხე, რომელიც ასველებს ვაგინას. ვაგინალური ლუბრიკაცია ყოველთვის მოქმედია, თუმცა წარმოება მნიშვნელოვნად იზრდება ოვულაციასთან მიახლოებისას და სქესობრივი აღგზნების დროს სექსის მოლოდინში. ვაგინის სიმშრალე არის მდგომარეობა, როდესაც ეს ლუბრიკაცია არასაკმარისია და ზოგჯერ მის გასაძლიერებლად ხელოვნურ ლუბრიკანტებს იყენებენ. საკმარისი ლუბრიკაციის გარეშე სექსი შეიძლება მტკივნეული იყოს. ვაგინის კედლებში არ არის ჯირკვლები, ამიტომაც ვაგინა ლუბრიკაციის სხვა მეთოდებზეა დამოკიდებული. მიიჩნევა, რომ ლუბრიკაციის მთავარი წყაროა ვაგინის კედლებში არსებული პლაზმა, ვასკულარული გაფართოების გამო. გარდა ამისა, ბართოლინის ჯირკვლები, რომლებიც ინტროიტუსის (ვაგინის შესასვლელის) ოდნავ ქვემოთ, მარცხნივ და მარჯვნივ არის განლაგებული, ასევე გამოყოფს ლორწოს ვაგინალური კედლის სეკრეციების გასაძლიერებლად. ოვულაციასთან მიახლოებისას საშვილოსნოს ყელის ლორწო ვაგინას დამატებითი ლუბრიკაციით უზრუნველყოფს. არასაკმარისმა ლუბრიკაციამ, ანუ ვაგინის სიმშრალემ, შეიძლება გამოიწვიოს დისპარევნია, რაც სქესობრივი დარღვევის ერთ-ერთი ფორმაა. მართალია, ვაგინის სიმშრალე სქესობრივი აღგზნების აშლილობის სიმპტომად მიიჩნევა, მაგრამ ის ასევე შეიძლება არასაკმარისი აღგზნებისა და სტიმულაციის ან მენოპაუზით, ორსულობითა და ძუძუთი კვებით გამოწვეული ჰორმონალური ცვლილებების შედეგი იყოს. ვაგინალური გამონადენი ვიკისაწყობში არის გვერდი თემაზე: ვაგინალური ლუბრიკაცია ვაგინის სიმშრალე Mayo Clinic — Vaginal dryness
ჰეტერონორმატიულობა

ჰეტერონორმატიულობა — წარმოდგენა, რომ ჰეტეროსექსუალობა სასურველი ან ბუნებრივი სექსუალური ორიენტაციაა. ჰეტერონორმატიულობა გულისხმობს გენდერულ ბინარულობას — ანუ იმას, რომ არსებობს მხოლოდ ორი გამოკვეთილი, საპირისპირო გენდერი — და მიიჩნევს, რომ სექსუალური და საქორწინო ურთიერთობები მხოლოდ საპირისპირო სქესის მქონე ადამიანებს შორისაა მისაღები. შესაბამისად, ჰეტეროსექსუალური ხედვა მოიცავს ბიოლოგიური სქესის, სექსუალობის, გენდერული იდენტობისა და გენდერული როლების მინიჭებას. ჰეტერონორმატიულობა ხშირადაა დაკავშირებული ჰეტეროსექსიზმსა და ჰომოფობიასთან. ლესბოსელ, გეი და ბისექსუალ ინდივიდებზე სოციალური ჰეტერონორმატიულობის გავლენა შეგვიძლია ჰეტეროსექსუალურ პრივილეგიად განვიხილოთ. ჰეტერონორმატიულობა ↑ 1.0 1.1 (2018) A Dictionary of Social Work and Social Care. Oxford University Press, გვ. 335. ISBN 978-0-19-251686-2.  ↑ Williford, Beth. „Heterosexual privilege“. Encyclopedia of Gender and Society.
გაუპატიურება

გაუპატიურება — სექსუალური ძალადობის ფორმა, რომელიც, როგორც წესი, მოიცავს სქესობრივ აქტს ან პენეტრაციის რამე სხვა ფორმას ადამიანის წინააღმდეგ მისი თანხმობის გარეშე. გაუპატიურების აქტი შეიძლება განხორციელდეს ფიზიკური ძალის, ფსიქოლოგიური იძულების, ძალაუფლების ბოროტად გამოყენების მეშვეობით ან განხორციელდეს იმ ადამიანის წინააღმდეგ, რომელსაც არ შეუძლია მოქმედი თანხმობის გაცემა, მაგალითად, თუკი ადამიანი უგონოდაა, არაქმედუნარიანი, აქვს ინტელექტუალური შეზღუდულობა ან თანხმობის ასაკს მიღწეული არ არის. ზოგჯერ ტერმინები „გაუპატიურება“ და „სექსუალური ძალადობა“ ურთიერთჩანაცვლებით გამოიყენება. გაუპატიურების კულტურა თანხმობა და სექსი — რას ნიშნავს გაუპატიურება? ↑ Sexual violence chapter 6. World Health Organization (2002). ციტირების თარიღი: 5 December 2015 ↑ Schulhofer, Stephen J. (2017). „Reforming the Law of Rape“. Minnesota Journal of Law & Inequality. 35: 335. ↑ (2003) The Trauma of Sexual Assault Treatment, Prevention and Practice.. Chichester: John Wiley & Sons, გვ. 2. ISBN 978-0-470-85138-8.
კარლ ნეჰამერი

კარლ ნეჰამერი (გერმ. Karl Nehammer დ. 18 ოქტომბერი, 1972, ვენა, ავსტრია) — ავსტრიელი სახელმწიფო და პოლიტიკური მოღვაწე, 2021 წლის 6 დეკემბრიდან ავსტრიის რესპუბლიკის კანცლერი (სახალხო პარტია). 2020 წლის 7 იანვრიდან 2021 წლის 6 დეკემბრამდე იყო ავსტრიის რესპუბლიკის შინაგან საქმეთა მინისტრი. 2018-2020 წლებში სახალხო პარტიის გენერალური მდივანი. 2017 წლის 9 ნოემბრიდან 2020 წლის 7 იანვრამდე იყო ავსტრიის რესპუბლიკის პარლამენტის წევრი. 2021 წლის 3 დეკემბრიდან იკავებს სახელისუფლებო, სახალხო პარტიის თავმჯდომარის პოსტს. Karl Nehammer, MSc ↑ „Ich gelobe“: Nehammer ist neuer Bundeskanzler de. ციტირების თარიღი: 2021-12-06 ↑ ORF at/Agenturen red. (2020-01-02) Karl Nehammer: Von der Parteizentrale ins Innenministerium de. ციტირების თარიღი: 2020-01-04
გენდერული სახელფასო სხვაობა

გენდერული სახელფასო სხვაობა — საშუალო სხვაობა დასაქმებული ქალებისა და კაცების ანაზღაურებებს შორის. მიიჩნევა, რომ ქალებს საშუალოდ უფრო ნაკლებს უხდიან, ვიდრე კაცებს. სახელფასო სხვაობასთან დაკავშირებით გვხვდება ორი სხვადასხვა რიცხვი: არაადაპტირებული და ადაპტირებული სახელფასო სხვაობა. ეს უკანასკნელი, როგორც წესი, მოიცავს ნამუშევარი საათების, დასაქმების სფეროების, განათლებისა და მუშაობის გამოცდილების სხვაობებს. მაგალითად, აშშ-ში ქალის საშუალო არაადაპტირებული ყოველწლიური ხელფასი 79%-ით უფრო ნაკლებია, ვიდრე კაცების ხელფასი, ადაპტირებულის შემთხვევაში კი ეს რიცხვი 95%-ია. სახელფასო სხვაობის მიზეზები დაკავშირებულია სამართლებრივ, სოციალურ და ეკონომიკურ ფაქტორებთან და სცდება „თანაბარი ანაზღაურება თანაბარი საქმისთვის“ ცნების ფარგლებს. სახელფასო სხვაობა ↑ Gender Pay Gap. ↑ Progress on the Gender Pay Gap: 2019 - Glassdoor en-US (2019-03-27). დაარქივებულია ორიგინალიდან — 2021-03-24. ციტირების თარიღი: 2021-03-09 ↑ O'Brien, Sara Ashley (April 14, 2015). „78 cents on the dollar: The facts about the gender wage gap“. CNN Money. New York. ციტირების თარიღი: May 28, 2015. ციტატა: „7% wage gap between male and female college grads a year after graduation even controlling for college major, occupation, age, geographical region and hours worked.“ ↑ https://ec.europa.eu/eurostat/documents/2995521/7896990/3-06032017-AP-EN.pdf
წერა

წერა — აზრის (სიტყვების) წერილობითი გამოთქმა. მისი ფიქსაციის ნიშანთა სისტემას დამწერლობა ეწოდება. წერა წერილობითი (გრაფიკული) ელემენტებით სამეტყველო ინფორმაციის სხვადასხვა მანძილზე გადაცემის და დროთა განმავლობაში არსებობის საშუალებას იძლევა. თავდაპირველად ინფორმაციის გადასაცემად იყენებდნენ ისეთ საშუალებებს, როგორიცაა პიქტოგრაფია, ჭდე, ვამპუმები, კიპუ და ა.შ. საკუთრივ წერა გამომუშავდა საზოგადოებრივი ცხოვრების გართულებისა და საქალაქო კულტურის ჩამოყალიბების პროცესში. წერის სახეების კლასიფიკაციისათვის მთავარია არა ნიშანთა ფორმა, არამედ მეტყველების ელემენტთა ნიშნებით გადაცემის ხასიათი. არსებობს დამწერლობის 4 ძირითადი ტიპი — იდეოგრაფიული, სიტყვიერ-მარცვლოვანი (ლოგოგრაფიულ-სილაბური), საკუთრივ სილაბური და ასო-ბგერითი (ანბანური). კონკრეტულ სისტემებში ეს ტიპები, ჩვეულებრივ, სრულად სუფთა სახით არ არსებობს. წერის სისტემა დაფუძნებულია იმავე სტრუქტურებზე, რაზეც მეტყველება — გრამატიკასა და სემანტიკაზე, მაგრამ აქვს დამატებითი შეზღუდვები და წესები, რაც დამოკიდებულია თითოეული კულტურისთვის დამახასიათებელ მართლწერის სისტემაზე. წერითი აქტივობის შედეგად მიღებულ პროდუქტს „ტექსტი“ ეწოდება, ხოლო ამ ტექსტის განმმარტებელს ან დამკვირვებელს — „მკითხველი“. დამწერლობა კითხვა წერა-კითხვა ↑ Дьяконов И. М. Письмо // Большая российская энциклопедия. т. 26. — М., 2014. — стр. 278.
კალდერა

კალდერა (ესპ. caldera — დიდი ქვაბი) — წრიული ან ოვალური ფორმის ვულკანური წარმოშობის ღრმული. აქვს ციცაბო ან საფეხურებიანი კედლები და თითქმის ბრტყელი ფსკერი. დიამეტრი 10-15 კმ, ზოგჯერ მეტიც, სიღრმე — რამდენიმე ასეული მ. განარჩევენ აფეთქებითსა და ჩაქცევით კალდერებს. პირველი წარმოიქმნება ვულკანურ ყელში დაგროვილი აირების აფეთქებით, მეორე — დაცარიელებული მაგმური კერის სახურავზე გაჩენილი წრიული რღვევების გასწვრივ ხმელეთის ზედაპირის ჩაქცევით. ასეთი კალდერები უფრო დიდია და უფრო ხშირად გვხვდება. კალდერა ხშირად დაკავებულია ტბებით. რელიეფის ასეთი ფორმები გვხვდება იაპონიაში, ფილიპინებში, ალასკაში და სხვ. მოზრდილი კალდერა გვხვდება სამხრეთ საქართველოშიც, მათ შორის აღსანიშნავია მთა სამსარის ვულკანური კონუსის შიგნით არსებული 3 კმ დიამეტრის კალდერა, რომლის ფსკერი სხვადასხვა მყინვარული მასალითაა მოფენილი, სადაც გაბნეულია წვრილ-წვრილი ტბები. მაარი ქართული საბჭოთა ენციკლოპედია, ტ. 5, თბ., 1980. — გვ. 329.
კალიები

კალიები (ლათ. Acridoidea) — მწერების ზეოჯახი სწორფრთიანების რიგისა. მათი სხეულის სიგრძე 9 სმ აღწევს. აქვთ 2 წყვილი ფრთა ან სულ უფრთოები არიან. ზოგჯერ ფრთები განვითარებადაუმთავრებელია. უკანა ფეხებს სახტომად იყენებენ. მოკლე კვერცხსადები აქვთ. კვერცხებს დებენ გროვებად, რომლებიც ქაფისებრი სითხის გარსშია გახვეული. გაცივებისას სითხე მკვრივდება. მატლები გაზაფხულზე იჩეკებიან. კანს 4—7-ჯერ იცვლიან. ზეოჯახში 10000-მდე სახეობაა. კალიების მრავალი სახეობა დიდ ზიანს აყენებს სოფლის მეურნეობას. ზოგიერთი სახეობის კალია ზედა ფრთების გამსხვილებულ ძარღვებზე უკანა კიდურების ხახუნით გამოსცემს ჭრიჭინა ბგერებს. მუცლის პირველი სეგმენტის გვერდებზე კარგად განვითარებული სმენის ორგანოები აქვთ. საქართველოში ყველაზე მავნე სახეობებია ეგვიპტური კალია (Anacridium aegypticum), იტალიური კალია (Caliliptamus italicus), მაროკოს კალია (Dociostaurus maroccanus), გადამფრენი ანუ აზიური კალია (Locusta migratoria). ქართული საბჭოთა ენციკლოპედია, ტ. 5, თბ., 1980. — გვ. 333.
დავით თაბაგარი

დავით თაბაგარი (დ. 30 მაისი, 1996, ჭიათურა) — ქართველი ფოტოგრაფი, ფოტოხელოვანი. დაიბადა 1996 წლის 30 მაისს, ქალაქ ჭიათურაში. ფოტოგრაფიის შესწავლა ადრეულ ასაკში, დამოუკიდებლად დაიწყო. სკოლის დასრულების შემდეგ, სწავლა საქართველოს ტექნიკურ უნივერსიტეტში სამართლის მიმართულებით განაგრძო. 2019 წლიდან მუშაობს თბილისის მუნიციპალიტეტის მერიის ფოტოგრაფად. პარალელურად დაკავებულია თავისუფალი ფოტოგრაფიით. თაბაგარის ფოტორეპორტაჟების თემატიკა ძირითადად სოციალურ საკითხებს, ურბანულ, სამხედრო და ლანდშაფტის ფოტოგრაფიას მიეკუთვნება. სხვადასხვა დროს მისი ფოტოები დაიბეჭდა ისეთ ადგილობრივ თუ საერთაშორისო გამოცემებში როგორებიცაა: Peta pixel, National Geographic, Europe Time, Radio Free Europe/Radio Liberty, Marketer, Georgian Journal- და სხვა. არის სხვადასხვა პროექტის მონაწილე (მედია სწავლება „ღირსეული პასუხი 2017“, საქართველოს თავდაცვის სამინისტრო) და გამარჯვებული National Geographic Magazine საქართველოს ფოტოკონკურსისა „სიცოცხლე შენ გარშემო, 2018“; National Geographic Magazine საქართველოს ფოტოკონკურსისა „თოვლიანი საქართველო, 2019“. დავით თაბაგარი მიწვეული ლექტორია საქართველოს საზოგადოებრივ საქმეთა ინსტიტუტში (GIPA), სასერტიფიკატო პროგრამაზე „ფოტოგრაფიის საფუძვლები“. მის ფოტორეპორტაჟებში განსაკუთრებული ადგილი უკავია პროექტს „პარალელური თბილისი“. „მიტოვებული ადგილები საქართველოში“ – დავით თაბაგარის ფოტო გამოფენა საღამოს ტბა, nationalgeographic.ge თბილისის ორი დრო..., კვირის პალიტრა თავისუფლების 30 წელში შეცვლილი თბილისი - დავით თაბაგარის ემოციური ფოტოკოლაჟი, ambebi.ge ↑ თბილისის საბჭოთა მიწისქვეშეთირადიო თავისუფლება ↑ როგორი იყო საბჭოთა პერიოდის საპატიმრო თბილისის ცენტრში, ambebi.ge ↑ Tbilisi's Soviet Underworld, რადიო თავისუფლება ↑ ენგურჰესის უნიკალური კადრები, რომლის გადაღებაც ტექნიკური სამუშაოების დროს, მხოლოდ 15 წელში ერთხელაა შესაძლებელი, ambebi.ge ↑ Mount Kazbek photographed from Tbilisi by David Tabagari, Georgian Journal ↑ „აღმოაჩინე სიცოცხლე შენ გარშემო“ ↑ თოვლიანი საქართველო ↑ ფოტოგრაფიის საფუძვლები, GIPA ↑ „თბილისის დროით“, პიკის საათი
კალიმა (მრავალმნიშვნელოვანი)

კალიმა შეიძლება აღნიშნავდეს: კალიმა — პეპლების გვარი კალიმა — ქალაქი კონგოს დემოკრატიულ რესპუბლიკაში
ევროპის რეგიონთა კომიტეტი

ევროპის რეგიონთა კომიტეტი — ევროკავშირის ერთ-ერთი დამხმარე ინსტიტუტი, რომელიც დაარსებულია მაასტრიხტის ხელშეკრულების საფუძველზე და შედგება რეგიონულ და ადგილობრივ ხელისუფლებათა 222 წარმომადგენლისაგან, რომლებსაც წევრი სახელმწიფოების რეკომენდაციის საფუძველზე ოთხ წელიწადში ერთხელ ნიშნავს ევროპის კავშირის საბჭო. საბჭო ან კომისია ეთათბირებიან კომიტეტს ხელშეკრულებით განსაზღვრული შემთხვევების თაობაზე. გარდა ამისა, კომიტეტს საკუთარი მოსაზრებების გამოთქმაც შეუძლია. კომიტეტი შედგება 353 მუდმივი და ამდენიმე ალტერნატიული წევრისგან. წარმომადგენლების რაოდენობა განსაზღვრულია მოსახლეობის რაოდენობის მიხედვით. წევრების რაოდენობა ქვეყნების მიხედვით გამოიყურება შემდეგნაირად: Committee of the Regions დაარქივებული 2012-10-22 საიტზე Wayback Machine. Europe in my Region დაარქივებული 2013-11-07 საიტზე Wayback Machine. List of Members[მკვდარი ბმული] The committee of the Regions დაარქივებული 2007-09-27 საიტზე Wayback Machine. ↑ Delegation of the European Union to Croatia. Croatian Delegation in EU Committee of the Regions. დაარქივებულია ორიგინალიდან — 17 ოქტომბერი 2013. ციტირების თარიღი: 12 June 2013.
კალიმა (გვარი)

კალიმა (ლათ. Kallima) — პეპლების გვარი ნიმფალიდისებრთა ოჯახისა. მათი ფრთების შლილი 6-8 სმ აღწევს. ტოტზე მჯდომი ფრთებაკეცილი პეპელა ფორმითა და შეფერვით გამხმარ ფოთოლს ჰგავს (მიმიკრიის კლასიკური მაგალითი). ფრთების ზედა მხარე კაშკაშა ფერებითაა მოხატული. გვარში რამდენიმე სახეობაა. გავრცელებულია ტროპიკულ აზიაში. ქართული საბჭოთა ენციკლოპედია, ტ. 5, თბ., 1980. — გვ. 333.
ანტონი ლოპეში

ანტონი ლოპეში (ˈɐ̃ntõni ˈlɔpɨʃ; დ. 1 ოქტომბერი, 1990) — პორტუგალიელი ფეხბურთელი, მეკარე. საფრანგეთის ლიგა 1-ის „ლიონისა“ და პორტუგალიის ეროვნული საფეხბურთო ნაკრების წევრი. 8 წლის მანძილზე თამაშობდა „ლიონის“ აკადემიაში, რის შემდეგაც 2011 წლიდან ძირითადი გუნდის წევრია. ჩაატარა 350-მდე შეხვედრა გუნდის რიგებში. დაიბადა საფრანგეთში, საერთაშორისო დონეზე წარმოადგენს პორტუგალიის ეროვნულ საფეხბურთო ნაკრებს. ახალგაზრდულ ნაკრებებში ჯამში ჩატარებული აქვს 36 შეხვედრა. მისი დებიუტი ეროვნულ ნაკრებში 2015 წლის მარტში შედგა. ამის შემდეგ ლოპეში იყო პორტუგალიის შემადგენლობის წევრი ორ ევროპის საფეხბურთო ჩემპიონატსა (2016, 2020) და ერთ მსოფლიო საფეხბურთო ჩემპიონატზე (2018). ანტონი ლოპეში ანტონი ლოპეში
კალაური (მრავალმნიშვნელოვანი)

კალაური შეიძლება აღნიშნავდეს: კალაური — სოფელი გურჯაანის მუნიციპალიტეტში კალაური — სოფელი ჭიათურის მუნიციპალიტეტში
კალინინო

კალინინო შეიძლება აღნიშნავდეს: კალინინო — სოფელი აზერბაიჯანში, გოიგოლის რაიონში კალინინო — სოფელი გარდაბნის მუნიციპალიტეტში სამება — ყოფილი კალინინო, სოფელი ნინოწმინდის მუნიციპალიტეტში კალინინო — სოფელი ჩუვაშეთში
ძვლიანი თევზები

ძვლიანი თევზები (ლათ. Osteichthyes) — ხერხემლიან ცხოველთა ზეკლასი. თანამედროვე თევზების ყველაზე მრავალრიცხოვანი ჯგუფი. ცნობილი არიან ქვედა დევონური პერიოდიდან (400 მილიონი წლის წინ), ყველაზე დიდ მრავალფეროვნებას მიაღწია ახალი ერის დასაწყისში, გაუსწრო ყველა მრგვალპირიან და ხრტილიან თევზს, აგრეთვე ხმელეთის ძუძუმწოვარ ცხოველებს. მოიცავს ორ ჯგუფს: სხივფარფლიანი თევზები და მტევანფარფლიანები. ევოლუციური თვალსაზრისით, 2013 წლიდან დაწყებული, ძვლიან თევზებს (კერძოდ, მტევანფარფლიანებს) მიეკუთვნება ასევე ტეტრაპოდები (Tetrapoda), თუმცა ტრადიციულად ისინი არ განიხილებიან ძვლიანი თევზების ნაწილად. იხილეთ თანამედროვე ძვლიანი თევზების კლადოგრამა. მასში შედის აგრეთვე ტეტროპოდთა ჯგუფი, რადგან კლადისტიკურად ძვლიან თევზებში შედის, მაგრამ ტრადიციულად — არა. ↑ Osteichthyes — ინგლისურ-ქართული ბიოლოგიური ლექსიკონი. ↑ Решетников Ю. С. Костные рыбы // Большая российская энциклопедия. т. 15. — М., 2010. — стр. 468. ↑ 3.0 3.1 Betancur-R, Ricardo; et al. (2013). „The Tree of Life and a New Classification of Bony Fishes“. PLOS Currents Tree of Life. 5 (Edition 1). doi:10.1371/currents.tol.53ba26640df0ccaee75bb165c8c26288. PMC 3644299. PMID 23653398. ↑ Betancur-R, Ricardo; Wiley, Edward O.; Arratia, Gloria; Acero, Arturo; Bailly, Nicolas; Miya, Masaki; Lecointre, Guillaume; Ortí, Guillermo (დეკემბერი, 2017). „Phylogenetic classification of bony fishes“. BMC Evolutionary Biology. 17 (1): 162. doi:10.1186/s12862-017-0958-3. შეამოწმეთ თარიღის პარამეტრი |date=-ში (დახმარება) ↑ Hughes, Lily C.; Ortí, Guillermo; Huang, Yu; Sun, Ying; Baldwin, Carole C.; Thompson, Andrew W.; Arcila, Dahiana; Betancur-R., Ricardo; Li, Chenhong; Becker, Leandro; Bellora, Nicolás; Zhao, Xiaomeng; Li, Xiaofeng; Wang, Min; Fang, Chao; Xie, Bing; Zhou, Zhuocheng; Huang, Hai; Chen, Songlin; Venkatesh, Byrappa; Shi, Qiong (12 ივნისი, 2018). „Comprehensive phylogeny of ray-finned fishes (Actinopterygii) based on transcriptomic and genomic data“. Proceedings of the National Academy of Sciences. 115 (24): 6249–6254. doi:10.1073/pnas.1719358115. შეამოწმეთ თარიღის პარამეტრი |date=-ში (დახმარება) ↑ Betancur-R; et al. (2013). „Complete tree classification (supplemental figure)“ (PDF). PLOS Currents Tree of Life (Edition 1). დაარქივებულია ორიგინალიდან (PDF) — 2013-10-21. ციტირების თარიღი: 2021-12-10. ↑ Betancur-R; et al. (2013). „Appendix 2 – Revised Classification for Bony Fishes“ (PDF). PLOS Currents Tree of Life (Edition 1). დაარქივებულია ორიგინალიდან (PDF) — 2013-05-03. ციტირების თარიღი: 2021-12-10. ↑ Ricardo Betancur-R; Edward O. Wiley; Gloria Arratia; Arturo Acero; Nicolas Bailly; Masaki Miya; Guillaume Lecointre; Guillermo Ortí (2017). „Phylogenetic classification of bony fishes“. BMC Evolutionary Biology. 17 (1): 162. doi:10.1186/s12862-017-0958-3. PMC 5501477. PMID 28683774.
პედრუ გონსალვეში

პედრუ ანტონიო პერეირუ გონსალვეში (ˈpɛdɾu ɡõˈsaɫvɨʃ; დ. 28 ივნისი, 1998), ცნობილი როგორც პედრუ გონსალვეში ან უბრალოდ პოტე, — პორტუგალიელი ფეხბურთელი, შემტევი ნახევარმცველი, მარჯვენა გარემარბი. პორტუგალიის პრიმეირა ლიგის „სპორტინგისა“ და პორტუგალიის ეროვნული საფეხბურთო ნაკრების წევრი. გონსალვეშმა კარიერა ინგლისურ „ვულვერჰემპტონში“ დაიწყო, საიდანაც ერთი წლის შემდეგ პორტუგალიის პრიმეირა ლიგაში დაწინაურებულ „ფამალიკანს“ შეუერთდა. შთამბეჭდავი სეზონის შემდეგ, რომლის შემდეგაც დასახელდა პრიმეირა ლიგის წლის საუკეთესო ახალგაზრდა ფეხბურთელად 2020 წელს, გონსალვეში შეუერთდა პორტუგალიურ გრანდ „სპორტინგს“. იქ მან ცენტრალური ნახევარმცველის პოზიციიდან შემტევ ნახევარმცველად გადაინაცვლა, ლიგის 32 თამაშში 23 გოლი გაიტანა, მიენიჭა ბოლა დე პრატა, დაეხმარა „სპორტინგის“ პრიმეირა ლიგისა და პორტუგალიის თასის მოგებაში. 2021 წელს ზედიზედ მეორედ დასახელდა პრეიმეირა ლიგის წლის სიმბოლური გუნდის წევრად და ლიგის წლის საუკეთესო ახალგაზრდა ფეხბურთელად. გონსალვეში თამაშობდა პორტუგალიის ახალგაზრდულ ნაკრებებში, იყო 18, 20 და 21 წლამდე ფეხბურთელთა ნაკრებების წევრი. მისი დებიუტი ეროვნულ ნაკრებში შედგა 2021 წელს. გონსალვეში იყო პორუტგალიის შემადგენლობის წევრი 2020 წლის ევროპის საფეხბურთო ჩემპიონატზე. დაიბადა შავესში მდებარე სოფელ ვიდაგოში, პედრუს მამა მისი დაბადებიდან ერთი თვის შემდეგ გარდაიცვალა. გონსალვეშის კარიერა 8 წლის ასაკში, ვიდაგოში დაიწყო, სადაც დედამისი საფეხბურთო ფორმების დამზადებაზე მუშაობდა. ბავშვობაში მისი წონისა და ზომების გამო მიიღო ზედმეტსახელები „პოტინიო“ და „პოტე“. Soccerbase ForaDeJogo დაარქივებული 2021-12-10 საიტზე Wayback Machine. ↑ 1.0 1.1 Pedro Gonçalves pt. Mais Futebol. ციტირების თარიღი: 10 February 2021 ↑ 2.0 2.1 Rodrigues, Vasco. (4 June 2020) Pedro Gonçalves, o "Pote" que roubou o ouro ao Porto pt. TSF. ციტირების თარიღი: 10 February 2021 ↑ Vaza, Marco (4 November 2020). „Pedro Gonçalves, um craque de impacto imediato“ [Pedro Gonçalves, an ace with an immediate impact]. Público (Portuguese). ციტირების თარიღი: 3 November 2021.
კალიფორნია (მრავალმნიშვნელოვანი)

კალიფორნია შეიძლება აღნიშნავდეს: კალიფორნია — შტატი აშშ-ში კალიფორნია — ნახევარკუნძული მექსიკაში კალიფორნია — ყურე ჩრდილოეთ ამერიკის წყნარი ოკეანის სანაპიროზე